ADVANC หนีพึ่ง DTAC ทำโรมมิ่งคลื่น 1800 กันลูกค้า 2G ซิมดับ
ADVANC หนีพึ่ง DTAC ทำโรมมิ่งคลื่น 1800 กันลูกค้า 2G ซิมดับ
5 ก.พ. 2559

นายสมชัย เลิศสุทธิวงค์ ประธานเจ้าหน้าที่บริหาร บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC เปิดเผยว่า บริษัทได้เจรจากับ บริษัทโทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC ในการทำสัญญาโรมมิ่งคลื่น 1800 MHz เพื่อรองรับลูกค้า 2G ของบริษัทหากเกิดกรณีซิมดับ
ขณะเดียวกันบริษัทได้ทำหนังสือต่อคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ(กสทช.) ขอให้มีมาตรการเยียวยาให้ลูกค้า 2G ของเอไอเอสสามารถใช้งานได้ออกไปอีก 6 เดือนนับจากวันยื่นหนังสือเมื่อเดือนม.ค.ที่ผ่านมา อย่างไรก็ตาม กสทช.ยังไม่ได้พิจารณาเรื่องนี้
นายสมชัย กล่าวว่า สำหรับคลื่นความถี่ 900 MHz ขณะนี้ยังไม่มีรายใดได้ใบอนุญาต จึงไม่ได้เจรจากับรายใด ทั้ง บริษัท ทรู คอร์ปอเรชั่น จำกัด (มหาชน) หรือ TRUE และ บริษัท จัสมิน อินเตอร์เนชั่นแนล จำกัด (มหาชน) หรือ JAS
ปัจจุบัน เอไอเอสยังคงเหลือลูกค้า 2G อยู่ 12 ล้านเลขหมาย ซึ่งเมื่อเดือนม.ค.ที่ผ่านมามีแคมเปญแลกเครื่องมือถือฟรี